**Matematika darslarida «Aqliy hujum» metodidan foydalanish**

**Misol.**

5-sinfda “To’g’ri parallelepipedning hajmi” mavzusini boshlashdan oldin, hajm tushunchasini kiritish uchun o’quvchilarga quyidagi faollashtiruvchi mashqni taqdim qilish mumkin.

***Faollashtiruvchi mashq*.** *Bo’yi 20 metr, eni 4 metr va balandligi 4 metr bo’lgan yuk mashinasining yukxonasiga qirrasi 1 m bo’lgan kub shaklidagi yashiklardan nechtasini joylash mumkinligini qanday topish mumkin?*

 Bu savol-topshiriq o’rtaga tashlanadi va unga javob berish o’quvchilardan so’raladi. Unga javob berish jarayoni “aqliy hujum” metodi asosida olib boriladi.

 Qo’yilgan muammoni yechish yoki savolga javob topish maqsadida g’oyalarni jamlanadi va so’ng saralanadi. O’quvchilar birlashgan holda yechimi noma’lum muammoni yechishga yoki savolga javob topishga harakat qiladilar. Eng maqbul yechimni topish bo’yicha shaxsiy g’oyalarini ilgari suradilar. Turli yechimlar taqdimoti eshitiladi, yechimlar doskaga yozib boriladi, solishtiriladi va ularning ichidan eng maqbuli tanlanadi. YAkunda xulosa chiqariladi.